ભારતીય સિનેમાએ દેશનાં પ્રજા માનસ ઉપર ઘણી વિશેષ છાપ ઉપસાવી છે, જે અભ્યાસમાં ન જાણવા મળ્યું હોય, ઘટનાઓ ન જોઈ હોય તે સમગ્ર વાત કેટલીક ભારતીય હિંદી સિનેમાઓમાં આપણને જોવા મળી છે અને બીજી રીતે કહીએ તો ભારતીય હિંદી સિનેમાએ દેશનાં લોકોને ઐતિહાસિક સિનેમા આપીને ભારતવાસીઓને તેનો ભૂતકાળ યાદ અપાવ્યો છે, એટલું જ નહીં ભૂતકાળમાં થયેલી ભૂલોનાં કારણે દેશને કેટલું નુકસાન થયું છે, દેશે કેટલી મુશ્કેલીઓ સહન કરી અને તેમાંથી ઉગરવા માટે લોકોએ કેવાં-કેવાં બલિદાનો આપ્યાં તેની માહિતી ચિત્રપટ દ્વારા લોકોનાં હૃદયમાં કંડારી દીધી છે.